kardosdrur/scandi-wiki huggingface dataset:
Pontecorvo

Pontecorvo er en kommune i provinsen Frosinone i regionen Lazio i det centrale Italien. Indbyggertallet var 2004 godt 13.000 og arealet er 88 km².

Historie 
Fra 1463 til 1860 var Pontecorvo Kirkestatens eksklave i Kongeriget Neapel.

I 1806 erobrede Napoleon Pontecorvo og forlenede den som et fyrstendømme, Fyrstendømmet Pontecorvo til sin marskal Jean Baptiste Bernadotte. Da Bernadotte i 1810 blev svensk tronfølger, afgav han fyrstendømmet mod en erstatning, som imidlertid blev indefrosset, da Sverige ikke tilsluttede sig kontinentalblokaden, Napoleons handelsblokade mod Storbritannien. Siden 1818, hvor Bernadotte blev konge af Sverige under navnet Karl XIV Johan, har en variant af Pontecorvos byvåben indgået i Sveriges store rigsvåben.

Mellem 1812 og 1815 var Lucien Murat (1803-1878) fyrste af Pontecorvo. Efter Wienerkongressen gik byen tilbage til Kirkestaten.

Se også 
 Sveriges historiske unioner
 Bernadotte

Eksterne henvisninger 

 Pontecorvos officielle hjemmesida

Kilder 
 Nordisk Familjebok, 1800-talsupplagan & Uggleupplagan, Stockholm 1876-1926
 Nationalencyklopedin
 Italiensksprogede Wikipedia

Kommuner i Italien
Byer i Lazio
Frosinone (provins)
Søer i Østrig

Søer i Østrig er en liste over søer, der er helt eller delvist beliggende i Østrig.

Kunstigt anlagte søer er ikke medtaget, ligesom enkelte meget små søer eller rent private søer heller ikke er medtaget.

Weblinks 
 Webkameraer ved østrigske søer og floder 
 Beskrivelse af alle søer i Østrig

Referencer 
Tyrol: Statistisches Handbuch Bundesland Tirol 2019 Statistisk håndbog for delstaten Tyrol, Ausgewählte Seen Udvalgte søer (side 28)
Eiður Guðjohnsen

Eiður Smári Guðjohnsen (født 15. september 1978 i Reykjavik, Island) er en islandsk tidligere professionel fodboldspiller, der spillede der havde en lang karriere, der blandt andet omfattede storklubberne Chelsea og F.C. Barcelona, lige som han spillede 88 kampe på Islands landshold. Han er søn af Arnór Guðjohnsen, som han i 1996 blev skiftet ind for i en landskamp mod Estland.

Guðjohnsen har i to omgange med fjorten års mellemrum spillet for den engelske klub Bolton Wanderers. Han har også spillet for en del andre klubber, både i Europa og Asien.

Ved EM i 2016 optrådte Guðjohnsen to gange for det islandske landshold, sidste gang da han blev skiftet ind mod slutningen af kvartfinalen mod  og overtog anførerbindet. Island tabte kvartfinalen og dette blev samtidigt Guðjohnsens foreløbigt sidste optræden på det islandske landshold, hvor han over en periode på 20 år spillede 88 kampe og scorede 26 mål. Han er indehaver af rekorden for flest mål scoret for Island.

Han bekendtgjorde 8. september 2017, at han stoppede sin professionelle karriere.

Titler 

PSV
 KNVB Cup: 1995-96
 Eredivisie: 1996-97

Chelsea
 Premier League: 2004-05, 2005-06
 FA Community Shield: 2000, 2006
 Football League Cup: 2004-05

Barcelona
 La Liga: 2008-09
 Copa del Rey: 2008-09
 Supercopa de España: 2006, 2009
 UEFA Champions League: 2008-09
 UEFA Super Cup: 2009

Referencer

Eksterne henvisninger 

Fodboldlandsholdsspillere fra Island
Deltagere ved det europæiske mesterskab i fodbold 2016
Personer fra Reykjavik
Fodboldspillere fra Valur
Fodboldspillere fra PSV Eindhoven
Fodboldspillere fra Knattspyrnufélag Reykjavíkur
Fodboldspillere fra Bolton Wanderers F.C.
Fodboldspillere fra Chelsea F.C.
Fodboldspillere fra AS Monaco FC
Fodboldspillere fra Tottenham Hotspur F.C.
Fodboldspillere fra Stoke City F.C.
Fodboldspillere fra Fulham F.C.
Fodboldspillere fra Cercle Brugge
Fodboldspillere fra Club Brugge
Fodboldspillere fra Molde FK
PostAuto

PostAuto Schweiz AG er et schweizisk transportselskab ejet af Die Schweizerische Post. Den første postbus kørte i 1906 på distancen Bern-Detligen.

PostAuto dækker over 10.000 km fordelt på 798 linjer med 1995 køretøjer.

Selskabet har datterselskaberne Postauto, CarPostal France og Liechtenstein Bus Anstalt i henholdsvis Frankrig og Liechtenstein. I Liechtenstein har selskabet således varetaget den offentlige transport siden 2001.

Eksterne henvisninger 
 Officiel hjemmeside 

Postvirksomheder
Busser
Transportvirksomheder fra Schweiz
Postbus

Postbusser er i forskellige lande betegnelsen for busser indsat af postvæsenet i den kollektive trafik, som efter forbrændingsmotorens opfindelse afløste diligencen. Ligesom sine umotoriserede forgængere transporterer de hyppigt såvel passagerer som postforsendelser. I tyndt befolkede områder er den samtidige transport af passagerer og post ofte den eneste mulighed for at drive en buslinje på rentabel vis.

Se også 
 PostAuto – firma ejet af det schweiziske postvæsen som kører med postbusser

Eksterne henvisninger 

Bus
Busser
The CW

The CW er en amerikansk tv-kanal, der har succeser som One Tree Hill, America's Next Top Model. Everybody Hates Chris, Gossip Girl, Supernatural, Smallville, 90210, Valentine, Easy Money og Crazy Ex-Girlfriend på programmet. Kanalen startede den 18. september 2006 og ejes halvt af CBS og halvt af Warner Brothers.

Programmer som Farmer Wants a Wife og Beauty and the Geek er koncepter, der også er kommet til Danmark. Koncepter som hhv. Kanal 4 og TV3 har købt og lavet i danske udgaver.

Eksterne links 
 CW's officielle side
 CW's Webkanal
Christian Rasmussen (præst)

Christian Vilhelm Rasmussen (25. november 1846 i Skrodsbjerg ved Køge – 10. november 1918 i Lynge) var en dansk-grønlandsk filolog, præst og sprogforsker, i byen Ilulissat (Jakobshavn).

I 1873 flyttede han som ordnineret missionær til Ilulissat i Nordgrønland et år efter han tog teologisk embedseksamen i Herlufsholm. 

Hans første kone døde efter kun et år på Grønland. Samtidig døde deres barn som spæd, og han blev også selv alvorligt syg og måtte tilbringe vinteren hjemme i Danmark. 

Da han kom tilbage til Grønland for at fortsætte sit virke, mødte han sin anden kone, Sofie Lovise Rasmussen (Fleischer (1842? i Ritenbenk i Grønland -  1917 i Lynge, Danmark). 
Hun var født i Grønland som datter af K.G. Fleischer og en datter af en sælfanger. De blev gift: 15. november 1875 i Jakobshavn, Grønland.

De fik 1879 sønnen Knud Rasmussen, som blev polarforsker og udforskede Grønland på mange ekspeditioner. Knud samlede megen information om grønlænderne. Christian havde selv grønlandske gener; hans bedstemor Susanne var grønlandsk, og var gift med kolonibestyrer Johannes Winding. 

Lige ved Zionskirken i Ilulissat ligger det, som i dag er Jakobshavns Museum. Bygningen blev opført i 1847 som Nordgrønlands Seminarium, der blev nedlagt i 1875 på grund af mangel på elever. Så blev bygningen præstebolig, og her boede Christian Rasmussen. 

Han flyttede hjem til Danmark i 1895 og blev året efter sognepræst for menighederne Lynge og Uggeløse i Nordsjælland. 

Han var Ridder af Dannebrog.

Bøger 
 1888 – En bog om grønlandsk sprog
 1893 – Den første dansk-grønlandske ordbog, sammen med missionæren J. Kjer

Kilder 
 Kraks Blaa Bog 1910

Teologer fra Danmark
Præster fra Danmark
Kristne missionærer
Filologer fra Danmark
Personer fra Køge
Riddere af Dannebrog
Danskere i 1800-tallet
Danskere i 1900-tallet
Præster fra Grønland
Missionærer fra Danmark
Personer i Kraks Blå Bog (afdøde)
Ian Roper

Ian Robert Roper (født 20. juni 1977 i Nuneaton, England) er en engelsk fodboldspiller. Han har gennem karrieren spillet for blandt andet Walsall og Luton.

Eksterne henvisninger 

Fodboldspillere fra England
Fodboldspillere fra Walsall F.C.
Fodboldspillere fra Luton Town F.C.
Fodboldspillere fra Kettering Town F.C.
Fodboldspillere fra Tamworth F.C.
Château de Hâttonchatel

Château de Hattonchâtel er et slot i Vigneulles-lès-Hattonchâtel i Meuse regionen, Frankrig.

Det prægtige slot blev bygget i det 9. århundrede af Hatton, biskoppen i Verdun, hvis navn det bærer, på en bjergryg med udsigt over dalen ved la Woëvre. Denne strategiske udkigspost blev samlingssted for biskopper og deres hovedsæde indtil 1546. På svenskernes tilbagetog i 1636 belejrede og brændte de det meste af byen.

Hattonchatel ligger kun 20 minutters kørsel fra byen Verdun, som er kendt fra 1. verdenskrig som følge af Slaget ved Verdun, hvor mere end 1 million unge mænd blev dræbt under skyttegravskampene. Slottet blev ødelagt under første verdenskrig. Den berømte Amerikanske lady Belle Skinner fra Holyoke, Massachusetts, købte ruinerne, hvorefter hun genopbyggede – ikke bare slottet, men også landsbyen Hattonchatel for egne midler i  1920'erne.

Det autentiske slot bliver i dag benyttet som ferie- og golfhotel, afholdelse af romantiske weekendophold og eksklusive bryllupper og konferencer.

I 2010 og 2011 dannede slottet rammer om TV2 serien "Stjernerne på slottet".

Eksterne henvisninger 
 Officiel hjemmeside 

Meuse
Slotte i Frankrig
9th Screen Actors Guild Awards

9th Screen Actors Guild Awards blve afholdt den 9. marts 2003.

Vindere og nominerede

Film

Outstanding Leading Actor 
Daniel Day-Lewis – Gangs of New York
Adrien Brody – The Pianist
Nicolas Cage – Adaptation
Richard Gere – Chicago
Jack Nicholson – About Schmidt

 Outstanding Leading Actress  Renée Zellweger – Chicago
Salma Hayek – Frida
Nicole Kidman – The Hours
Diane Lane – Unfaithful
Julianne Moore – Far from Heaven

Outstanding Supporting Actor 
Christopher Walken – Catch Me If You Can
Chris Cooper – Adaptation
Ed Harris – The Hours
Alfred Molina – Frida
Dennis Quaid – Far from Heaven

 Outstanding Supporting Actress  Catherine Zeta-Jones – Chicago
Kathy Bates – About Schmidt
Julianne Moore – The Hours
Michelle Pfeiffer – White Oleander
Queen Latifah – Chicago

Outstanding Cast 
 Chicago
Christine Baranski
Taye Diggs
Colm Feore
Richard Gere
Queen Latifah
John C. Reilly
Renée Zellweger
Catherine Zeta-Jones
Adaptation
The Hours
 Ringenes Herre - De to Tårne 
My Big Fat Greek Wedding

 Fjernsyn 
 Outstanding Actor – Drama Series  James Gandolfini – The Sopranos 
Michael Chiklis – The Shield
Martin Sheen – The West Wing
Kiefer Sutherland – 24 timer
Treat Williams – Everwood

Outstanding Actor – Comedy Series 
' Sean Hayes – Will & GraceMatt LeBlanc – FriendsBernie Mac – The Bernie Mac ShowRay Romano – Everybody Loves RaymondTony Shalhoub – Monk

Outstanding Actor – Miniseries or TV Film 
 William H. Macy – Door to Door
Albert Finney – The Gathering Storm
Brad Garrett – Gleason
Sean Hayes – Martin and Lewis
John Turturro – Monday Night Mayhem

 Outstanding Actress – Drama Series  Edie Falco – The Sopranos 
Amy Brenneman – Judging Amy
Lorraine Bracco – The Sopranos
Allison Janney – The West Wing
Lily Tomlin – The West Wing

Outstanding Actress – Comedy Series 
 Megan Mullally – Will & Grace 
Jennifer Aniston – Friends
Kim Cattrall – Sex and the City
Patricia Heaton – Everybody Loves Raymond
Jane Kaczmarek – Malcolm in the Middle

 Outstanding Actress – Miniseries or TV Film  Stockard Channing – The Matthew Shepard Story
Kathy Bates – My Sister's Keeper
Helen Mirren – Door to Door
Vanessa Redgrave – The Gathering Storm
Uma Thurman – Hysterical Blindness

Outstanding Cast – Drama Series 
 Six Feet Under 
Lauren Ambrose
Frances Conroy
Rachel Griffiths
Michael C. Hall
Richard Jenkins
Peter Krause
Freddy Rodriguez
Jeremy Sisto
Mathew St. Patrick
24 timer
CSI: Crime Scene Investigation
The Sopranos
The West Wing

 Outstanding Cast – Comedy Series  Everybody Loves Raymond 
Peter Boyle
Brad Garrett
Patricia Heaton
Doris Roberts
Ray Romano
Madylin Sweeten
Frasier
Friends
Sex and the City
Will & Grace

Life Achievement Award 
Clint Eastwood

Screen Actors Guild-priser
Begivenheder i 2003
Clayton Ince

Clayton Ince (født 12. juli 1972 i Arima, Trinidad og Tobago) er en fodboldspiller, som spiller for Walsall.

Eksterne henvisninger 

Fodboldspillere fra Walsall F.C.
Deltagere ved verdensmesterskabet i fodbold 2006
Møller-familien

Møller er navnet på en dansk politikerfamilie med rod i Det Konservative Folkeparti. Familien spænder (indtil videre) over to generationer.

I første generation finder vi brødrene Aksel Møller (1906 – 1958) og Poul Møller (1919 – 1997) og Pouls hustru Lis Møller (1918 – 1983).

I anden generation finder vi Per Stig Møller (1942 – ), som er søn af Poul og Lis Møller.
Gerard Butler

Gerard James Butler (født 13. november 1969 i Paisley) er en skotsk skuespiller. Som ung gik han på Glasgow University for at blive jurist. Noget han besluttede sig at stoppe med, da han så sit snit til at blive skuespiller. Han fik mindre roller i film som Tomorrow Never Dies (1997) og Tale Of The Mummy (1998). Efter det fik han roller i to tv-serier uden den store succes, men senere i større film fik han større roller og var efterhånden med i to-tre film om året.

I 2003 fik han store roller i Lara Croft Tomb Raider: The Cradle of Life, men det var i 2004 at han fik sit store gennembrud i filmatiseringen af Andrew Lloyd Webbers Fantomet i operaen, hvor han spillede hovedrollen som Fantomet.

I de senere år er han blevet en mere eftertragtet skuespiller efter sine præstationer i film som 300, som han vandt en MTV Movie Award for "Bedste Kamp" i 2007, Law Abiding Citizen og The Phantom of the Opera.

Udvalgt filmografi 
 Dracula 2000 (2000)
 Attila (2001)
 Dragejægerne (2002)
 Timeline (2003)
 Lara Croft Tomb Raider: The Cradle of Life (2003)
 Dear Frankie (2004)
 The Phantom of the Opera (2004)
 Beowulf and Grendel (2005)
 300 (2006)
 P.S. I Love You (2007)
 Butterfly On A Wheel (2007)
 Nim's Island (2008)
 RocknRolla (2008)
 The Ugly Truth (2009)
 Gamer (2009)
 Law Abiding Citizen (2009)
 Sådan træner du din drage (2009)
 The Bounty Hunter (2010)
 Coriolanus (2010)
 Olympus Has Fallen (2013)
 London Has Fallen (2016)
 Gods of Egypt (2016)
 Geostorm (2017)
 Hunter Killer (2018)
 Den of Thieves (2018)
 Angel Has Fallen (2019)
 Greenland (2020)

Eksterne henvisninger 

 

Skuespillere fra Skotland
Personer fra Paisley
Briter i 1900-tallet
Briter i 2000-tallet
Niels Andersen (teaterleder)

Niels Andersen (født 1949) er en dansk teaterleder. Fra 1995 har han været leder af Svalegangen. Han begyndte sin teaterkarrière som militærnægter på Jomfru Ane Teatret i Aalborg i 1970. Han blev det kollektivt ledede teaters administrator i 1979, inden han i 1987 blev leder af Vendsyssel Egnsteater i Hjørring. I 1991 vendte han tilbage til Jomfru Ane Teatret, nu som egentlig leder. Fire år senere rykkede han til Århus.

Teaterledere fra Danmark
Niederbayern

Niederbayern er både et Bezirk og et Regierungsbezirk i den tyske delstat Bayern.

Niederbayern ligger i den østlige del af Bayern, og grænser mod nord til Oberpfalz, mod nordøst til Böhmen, i sydøst til Oberösterreich (Innviertel) og mod sydvest til Oberbayern. Navnet „Niederbayern“ dukker op første gang i 1255 ved den bayeriske landedeling. Oprindeligt var Niederbayern væsentligt større og omfattede også Chiemgau og området ved Bad Reichenhall.

Administrationsby for både bezirk og regierungsbezirk er Landshut.

Inddeling 
Regierungsbezirk Niederbayern omfatter tre Kreisfrie byer og ni landkreise:

Kreisfrie byer 
 Landshut
 Passau
 Straubing

Landkreise 
 Landkreis Deggendorf
 Landkreis Dingolfing-Landau
 Landkreis Freyung-Grafenau
 Landkreis Kelheim
 Landkreis Landshut
 Landkreis Passau
 Landkreis Regen
 Landkreis Rottal-Inn
 Landkreis Straubing-Bogen

Andre større byer

Eksterne henvisninger 

 Regierung von Niederbayern

 
Regierungsbezirke i Tyskland
Bayern
Stationcar

Stationcar (engelsk station wagon eller estate car) betegner en biltype med bagklap, stort bagagerum og mulighed for at udvide dette ved at nedfælde bagsædet. En stationcar har oftest 5 siddepladser (enkelte modeller kan købes med 7 siddepladser).

En stationcar adskiller sig fra en hatchback ved at taget er ført længere tilbage. Traditionelt endte taglinien i en næsten lodret bagklap, men i de senere år er denne ofte buet af hensyn til et mere elegant design. Stationcar-versionen er ofte, men ikke altid, forlænget i forhold til den tilsvarende model i sedan eller hatchback. Fx måler 2014-udgaven af Opel Astra 442 cm i længden som hatchback, mens stationcar-udgaven er 470 cm lang. En Skoda Octavia er lige lang i begge versioner.

Ordet stationcar er en dansk betegnelse, mens den oprindelige engelske version er “Station waggon” (Det køretøj der transporterede folk og bagage til/fra stationen) eller "Estate". Stort set alle bilmærker anvender deres egen betegnelse for disse versioner.

Mange modeller kan desuden købes som varebiler på gule nummerplader uden bagsæde.

De forskellige fabrikanters betegnelse for stationcar 
 Audi: 'Avant (2014)
 Alfa Romeo: Giardinetta, senere SportWagon (2014)
 BMW: Touring (1971)
 Citroën: Weekend, senere Tourer (2014)
 Fiat: Panorama, senere Weekend og endnu senere MultiWagon
 Ford: Turnier (tysk Ford), Senere St.Car (2014)
 Honda: Aerodeck, senere Tourer (2014)
 Hyundai: cw, Wagon. (2014)
 Kia: sw (2014)

 Mercedes-Benz: T-model (2014) Touring
 Nissan: Traveller (Fører ikke st.car i Danmark 2014)
 Opel: Caravan, senere Sports Tourer (2014)
 Peugeot: Oprindelig "Break" eller "Familia", senere SW (2008)
 Renault: Tourer (2014)
Saab: '"Combi-Coupe", 'SportCombi'
 SEAT: Vario, senere ST (2014)
 Škoda: Combi (2014)
 Volvo: Herregårdsvogn (model xx5, senere Vxx (2014)
 Volkswagen: Variant'' (2014)

Eksterne henvisninger 
 bilrevyen 2014.

Biler efter karrosseri
Startopia

Startopia er et økonomisk simulations computerspil der er udviklet af Mucky Foot Productions og udgivet af Eidos i 2001. Spillet foregår i rummet efter en altødelæggende intergalaktisk krig, hvor spilleren antager rollen som administrator på en rumstation, som er et af de sidste beboelige steder for galaksens rumvæsner.

Gameplay 
I løbet af spillet har spilleren ikke direkte kontrol over rumvæsnerne der går omkring på stationen, men er begrænset til at kunne hyre dem som arbejdere eller fyre dem igen. Rumvæsnerne forlader stationen igen, hvis de bliver irriterede eller løber tør for penge. Hyrede rumvæsner forbliver på stationen, medmindre de mister alt deres loyalitet.

Stationen har 3 forskellige dæk, som spilleren løbende kan skifte imellem. 
 Ingeniør-dækket – Herfra ankommer rumvæsnerne til stationen, og det er også stedet, hvor de forlader den fra igen. Desuden foregår al handel herfra og dækket er samtidig beboelsesområde for stationens arbejdere.
 Forlystelses-dækket – Her opbygger spilleren de forlystelser som rumvæsnerne betaler penge til.
 Bio-dækket – Som er et stort kunstigt naturområde som spilleren kan manipulere med, for at genskabe miljøet fra de forskillige rumvæsners hjemplaneter.

Spilleren er samtidig i konkurrence med andre administratorere på stationen der ind imellem sender spioner og sabotører til spillerens område. Spilleren kan dog ved hjælp af magt overtage de andre administratoreres område.

Referencer til andre værker 
Startopia indeholder en lang række intertekstuelle referencer, især til mange klassiske science fiction film og bøger, der i blandt Star Trek, Rumrejsen år 2001, Alien, Plan 9 From Outer Space og The Hitchhiker's Guide to the Galaxy. Selve spillet er dedikeret til  Douglas Adams, som var forfatteren til The Hitchhiker's Guide to the Galaxy.

Computerspil fra 2001
Økonomiske simulationsspil
Windows-spil
Elers' Kollegium

Elers Kollegium er et kollegium i den middelalderlige del af København, Store Kannikestræde 9. Kollegiet huser 20 studerende fra Københavns Universitet eller Danmarks Tekniske Universitet. Kollegiet, der er Danmarks fjerdeældste, er delvist administreret af KU, og kun studerende, der har studeret mindst to år, kommer i betragtning.

Det blev grundlagt 29. november 1691 af højesteretsdommer, etatsråd Jørgen Elers, efter at han havde mistet sine to sønner i Operahusets brand i 1689. Bygningen er fra 1691, men ombygget 1837. Komplekset er fredet.

Kollegiet skulle være fribolig for 16 studenter, hvoraf otte skulle studere teologi, to medicin, to matematik, to klassisk filologi og en jurist , en politisk historie. Elers Kollegium indgik i 1983 sammen med Valkendorfs Kollegium, Regensen og Borchs Kollegium i Kollegiesamvirket,

Elers Kollegium er kendt som stedet, hvor Henrich Steffens holdt sine foredrag om filosofi og poesi i 1802 og 1803. De er tillagt stor betydning som begyndelsen på Den danske Guldalder.

Referencer

Eksterne henvisninger 
 Elers Kollegiums hjemmeside 

Kollegier i København
Indre By (København)
Fredede bygninger, konstruktioner og anlæg i Københavns Kommune
Iraks flag

Iraks flag består af 3 farver: rød, hvid og sort. Indtil 2008 var der 3 stjerner i midten og mellem dem stod der Allahu Akbar (Arabisk: الله اكبر, som betyder "Allah er størst"). Dette er nu fjernet så der kun står Allahu Akbar på det hvide stykke. 

Fra 1991 til 2004 var det Saddam Husseins egen håndskrift, der var skrevet Allahu Akbar med.
 

Flag
Flag fra Asien
Nationale flag
Mørklægningsgardin

Mørklægningsgardin er en type gardin, der mørklægger det lokale, hvori det opsættes.

Historie 

Mørklægningsgardiner brugtes især under 2. verdenskrig. Formålet med mørklægningen var at hindre at fjendtlige bombefly under natlige bombetogter kunne navigere ved hjælp af visuel genkendelse af byer, veje m.v. Regeringerne i de lande, der var involveret i 2. verdenskrig indførte således påbud om, at civilbefolkningen sørgede for, at der ikke trængte lys ud af beboelsesbygningerne.

I øvrigt 

Mørklægningsgardiner optræder bl.a. i den kendte danske tv-serie Matador.

Se også 
 Mørklægning

Gardiner
Materiel kultur
2. verdenskrig
Palio di Siena

Il Palio er et traditionelt hestevæddeløb, der afvikles på Piazza del Campo i Siena, Italien. Løbet finder sted hvert år den 2. juli og den 16. august. Væddeløbet går tilbage til 1283, men har i sin nuværende form fundet sted fra omkring år 1700. Der findes lignende hestevæddeløb flere steder i Italien, men Palio’en i Siena er det mest berømte og traditionsrige.

Ud af byens 17 bydele (bydel=contrada) deltager de 10 i palioen. De 10 deltagere er de 7, der ikke deltog året før samt tre, der findes ved lodtrækning. Vinderen modtager et silkebanner (en såkaldt palio), og det er en stor ære at vinde, men også bare at tilhøre den vindende contrada.

Forberedelserne er af uhyre stor betydning for contraderne; de varer i 3 dage før selve dagen. Hestene fordeles ved lodtrækning, og de behandles med overordentlig stor respekt. De velsignes i contrada-kirken aftenen før løbet. Der er prøveløb, kirkelige ceremonier, historiske processioner og flere sociale sammenkomster inden for contrada’en. Alle contrade kæmper mod hinanden, og alle kneb gælder for at sejre: bestikkelse, sammensværgelser m.v. Der har endvidere forekommet doping-skandaler.

Selve løbet finder sted på Il Campo, hvor der er dækket med sand på en løbebane yderst og sat madrasser op i de skarpe hjørner. Uden for løbebanen er der opsat dyre siddepladser, mens der indenfor er gratis ståpladser. Den historiske procession, hvor alle contrader viser deres dygtigste fanebærere, jonglører og trommere frem, varer omkring 4 timer, mens selve løbet kun varer de omkring 90 sekunder, som det tager hestene at spurte 3 omgange rundt på Campo’en.

Bagefter er der fest i hele Siena – for at fejre sejren, eller bare for at feste.

Galleri

Eksterne link 

 http://www.ilpalio.org

Ridning
Italien